projecte-aina/catalan_government_crawling huggingface dataset:
La contractació pública ha esdevingut una nova eina estratègica per dur a terme polítiques socials, ambientals i d'innovació enfront d'un model basat estrictament en criteris econòmics
En els darrers anys, la contractació pública en el nostre territori s'ha convertit en un instrument d'una dimensió econòmica i estratègica molt important en el qual hi conflueixen múltiples relacions i interessos públics i privats.
Les diferents Directives europees assenyalen que les finalitats d'interès públic d'aquesta contractació han de ser la sostenibilitat, la responsabilitat social, el foment de la innovació i l'accés de la petita i mitjana empresa.
Però també, la prevenció, detecció i la resolució dels conflictes d'interessos que puguin sorgir en els procediments contractuals.
Aquest nou paradigma ha suposat un repte de millora per a la contractació pública a Catalunya que ha aconseguit la implicació de les administracions i dels agents econòmics i socials del territori.
Durant el 2017, es va actualitzar el Codi de principis i conductes recomanables en la contractació pública amb aquest nou enfocament més estratègic i inclusiu, reforçant el principi de transparència i d'accés a la informació per part de la ciutadania.
Així mateix, la Comissió d'Ètica en la Contractació Pública de la Generalitat de Catalunya va posar en marxa la Bústia ètica, una nova eina per avançar en la detecció de males praxis i millorar el comportament ètic en aquesta matèria.
Les novetats en l'àmbit de la contractació continuaran sent notícia també durant el 2018 atesa la publicació de la nova Llei de Contractes del Sector Públic que entrarà en vigor el proper 9 de març.
Com a principals novetats, suprimirà la possibilitat de contractació sense publicitat, establirà l'obligació de la factura electrònica i la possibilitat de pagament directe de l'Administració als subcontractistes.
L'Organització Internacional del Treball publica un manual de referència per a sindicats on es presenten els diferents components de l'Agenda 2030 i s'identifiquen un conjunt de metes i indicadors prioritaris que podrien tenir en compte en les seves actuacions.
Implicar-se activament en la negociació de l'Agenda 2030 per al Desenvolupament Sostenible ha estat un dels objectius més importants impulsats ens els darrers anys per l'Oficina d'activitats per a les persones treballadores (ACTRAV) de l'Organització Internacional del Treball.
Fonamentalment, l'Agenda 2030 esdevé un nou marc d'actuació que guiarà l'agenda política internacional dels propers 15 anys per assolir un món més just, equitatiu, segur, saludable, en pau i ambientalment sostenible.
En concret, el seu objectiu 8, dedicat a "Promoure el creixement econòmic sostingut, inclusiu i sostenible, l'ocupació plena i productiva i el treball digne per a tothom" aborda les qüestions relatives a l'ocupació i al treball decent.
Per aquest motiu, des de l'ACTRAV es va creure oportú l'elaboració d'un manual de referència per ajudar a les persones líders, membres i simpatitzants dels sindicats a participar en aquestes estratègies.
L'Agenda 2030 ofereix a les organitzacions sindicals una plataforma per implicar-se en el disseny, la implementació, el control i l'avaluació de les estratègies nacionals de desenvolupament sostenible.
En aquest sentit, el manual ajuda a entendre aquest nou marc d'actuació i els seus diferents components, determina en quina mesura els ODS són rellevants per a la defensa dels drets de les persones treballadores o per als contextos locals i recull la possibilitat de desenvolupar, per part dels sindicats, el seu propi pla estratègic relacionat amb els ODS.
En definitiva, aquest manual neix amb la voluntat de ser una eina útil per a les organitzacions implicades en processos nacionals de desenvolupament sostenible i proveir d'un coneixement detallant sobre l'Agenda 2030 així com de les oportunitats que poden representar els 17 ODS en el progrés dels seus objectius sindicals.
La Generalitat i les organitzacions sindicals i empresarials més representatives de Catalunya han treballat durant el 2017 i ho continuaran fent al 2018, per tal d'impulsar el coneixement i la formació en aquesta matèria així com afavorir la participació de diferents grups d'interès del nostre territori.
La Comissió de Responsabilitat Social continua compromesa amb l'impuls de la responsabilitat social a Catalunya.
Amb una visió compartida per tal d'avançar cap a una societat més cohesionada, unes relacions laborals de major qualitat, unes organitzacions més responsables i una conservació del territori que asseguri la seva sostenibilitat, ha posat en marxa un gran nombre d'accions durant tot el 2017.
La formació dels i les professionals que impulsen la gestió responsable de les organitzacions ha estat clau a l'agenda de prioritats d'aquesta Comissió.
Per aquest motiu, es va posar en marxa la tercera edició del Cicle formatiu de responsabilitat social que ha comptat amb prop de 120 persones procedents d'entitats públiques i privades, empreses i organitzacions diverses.
Totes elles han tingut l'oportunitat de conèixer de més a prop els Objectius de Desenvolupament Sostenible i la seva aplicació pràctica.
A més a més, s'ha posat a disposició de totes les persones interessades en aquesta matèria, un nou apartat de Recursos formatius RScat.
Pel que fa a la promoció de la incorporació de la responsabilitat social en empreses i entitats catalanes, el Directori RScat ha continuat sumant noves experiències que han estat analitzades favorablement per part de la Comissió de Responsabilitat Social.
En l'actualitat, són més de 150 els casos que formen part d'aquest espai de coneixement i de millora contínua en gestió responsable.
D'altra banda, la Comissió ha reflexionat conjuntament amb diversos grups d'interès per valorar la manera d'avançar cap a eines i mecanismes fàcils i atractius per a les pimes que permetin incorporar la gestió responsable al seu dia a dia.
Per aquesta tasca, es va comptar amb el suport de les principals metodologies de reporting existents a Catalunya i, en breu, es trobarà a disposició una Guia sobre aquestes eines que ajudarà, sobretot a les empreses de reduïda dimensió, a conèixer i identificar quina podria ser la iniciativa de reporting més alienada amb els seus valors.
L'any 2018 es presenta amb nous i grans reptes com l'impuls d'una estratègia conjunta de responsabilitat social a Catalunya però també amb altres accions més continuistes com són el foment del coneixement i la formació en RS així com la promoció de la incorporació i la comunicació de l'RS en més organitzacions del territori.
La gestió responsable es consolida com a eina generadora de valor per a les organitzacions, tot contribuint a augmentar la seva competitivitat i reputació, i millorant les condicions de l'entorn social, econòmic i ambiental en el que operen.
Ja són més de 150 exemples els que avalen que les organitzacions que mesuren i realitzen un seguiment responsable de la seva activitat, disposen de més eines i recursos per prendre decisions que poden millorar els seus impactes en l'entorn.
El Directori RSCAT permet que totes aquestes organitzacions puguin explicar els seus avenços en els diferents àmbits de la responsabilitat de forma clara i transparent, però també serveix com a element incentivador per aquelles altres entitats que vulguin començar a treballar en matèria de responsabilitat social.
Aquest trimestre, hem renovat el compromís d' ESADE i d' ARÇ Cooperativa i hem donat la benvinguda a quatre noves bones pràctiques:
Si encara no formes part del Directori RScat i t'agradaria compartir l'experiència amb nosaltres, t'animem a que ens enviïs el document on expliqueu totes les accions que esteu impulsant a: [EMAIL].
La Comissió de Responsabilitat Social del CRL posa a la vostra disposició una compilació de materials formatius.
La Comissió de Responsabilitat Social del Consell de Relacions Laborals posa a la vostra disposició tots els materials tractats a les tres edicions del Cicle formatiu de responsabilitat social que ha organitzat.
Amb l'objectiu de contribuir al desenvolupament professional de les persones que impulsen la responsabilitat social a Catalunya, aquesta secció recull la documentació que ha servit de base per als tallers i seminaris del Cicle formatiu.
Els materials disponibles agrupen temàtiques molt diverses que inclouen des de sessions monogràfiques sobre metodologies de rendiment de comptes fins a sessions de tractament aprofundit dels Objectius de Desenvolupament Sostenible (ODS).
Més coneixement per continuar millorant la gestió sostenible de la vostra empresa
La quarta edició del cicle formatiu us permetrà comptar amb eines i recursos pràctics perquè les vostres organitzacions abordin les noves tendències i reptes que planteja la responsabilitat social i els Objectius del Desenvolupament Sostenible.
Per aquest motiu, es realitzaran sessions que consolidaran coneixements en assumptes clau, sota un enfocament pràctic i dinàmic.
Les quatre sessions del cicle són totalment gratuïtes i comptaran amb personal expert en l'àmbit de la cadena de subministrament, l'economia circular, la responsabilitat social en la negociació col·lectiva i la incorporació de metodologies de gestió sostenible a les PIMES.
D'aquesta manera, el Consell de Relacions Laborals segueix apostant decididament per la formació i el desenvolupament de les persones que impulsen la incorporació d'una gestió més responsable i sostenible en les organitzacions.
La darrera sessió tindrà lloc el dia 7 de novembre, "Per on començo?
Durant aquesta sessió es donaran a conèixer les principals metodologies de gestió d'RS amb major presència a Catalunya i la seva aplicació pràctica en les PIMES tenint en compte les característiques pròpies de cada organització.
Aquesta sessió comptarà amb el Sr.
300 persones van participar en la jornada "Setge a l'assetjament", organitzada per la Direcció General d'Igualtat del Departament de Treball, Afers Socials i Famílies, del passat 8 de novembre de 2019.
Un matí dedicat a analitzar el fenomen de l'assetjament sexual i per raó de sexe en entorns laborals i la necessitat d'abordar-lo i avançar en la seva erradicació.
Prendre consciència de la no existència d'un perfil únic tant pel que fa les persones víctimes com les persones assetjadores, és indispensable per abordar la violència a la feina.
S'ha constituït el Grup de Treball per a l'abordatge de la violència en l'àmbit laboral de la Comissió Nacional per a una Intervenció Coordinada contra la Violència Masclista.
L'Organització Internacional del Treball va celebrar el seu centenari amb un nou marc jurídic sobre violència i assetjament.
El desplegament del Pacte d'Estat contra la Violència de Gènere ha permès impulsar noves actuacions en la lluita per l'erradicació de les violències masclistes a la feina.
El ciberassetjament sexual o per raó de sexe és una violència més on la corresponsabilització és la peça clau per aturar-lo.
Accés ràpid als recursos i preguntes freqüents sobre assetjament sexual i per raó de sexe a la feina.
Algunes dades quantitatives i qualitatives que representen el 2019 a l'Àrea d'Igualtat d'Oportunitats
Registre públic de Plans d'igualtat
Igualtat d'oportunitats de dones i homes
Formació per a empreses i professionals
D'acord amb l'article 17.1 de la Llei 19/2014, la ©Generalitat de Catalunya permet la reutilització dels continguts i de les dades sempre que se'n citi la font i la data d'actualització i que no es desnaturalitzi la informació (article 8 de la Llei 37/2007) i també que no es contradigui amb una llicència
La bretxa salarial és un indicador que mesura la desigualtat retributiva entre homes i dones.
La commemoració del dia de la igualtat salarial pretén fer més visible la bretxa salaria entre homes i dones i respon a una crida del Parlament Europeu per a sensibilitzar a la ciutadania.
Per això, a principis i finals d'any aprofitem per destacar el nombre de dies que les dones treballen gratis a causa de les diferències salarials.
La bretxa salarial és un fenomen complex que té múltiples causes.
Segons la Comissió Europea, entre els factors que contribueixen a la desigualtat salarial destaquen la manca de transparència en els sistemes retributius i la manca d'una definició legal del concepte de "treball d'igual valor".
Així mateix, subratlla que els agents socials tenen un paper fonamental en la reducció de la bretxa. �
Per aquest motiu, el Consell de Relacions Laborals, mitjançant el seu Grup tècnic de Bretxa salarial, treballa en la confecció d'una guia que facilitarà pautes sobre els elements clau que determinen la bretxa salarial i que inclourà recomanacions d'actuacions per a les empreses, així com clàusules tipus a la negociació col·lectiva, per tal d'avançar vers la igualtat retributiva a Catalunya.
En l'àmbit del treball, Suècia ocupa el primer lloc del rànquing igualitari europeu des que la Unió disposa d'estadístiques.
Tradicional campiona de les polítiques d'igualtat de dones i homes, forma part d'un 'club exclusiu' nòrdic, que, per a l'imaginari occidental, representa des de mitjans del segle XX el mirall on totes les societats voldrien reconèixer-se.
I la lluent utopia dels països menys desenvolupats.
La taxa d'ocupació sueca és del 78% de dones i del 83% d'homes; trenta punt per sobre de la catalana.
Amb una ocupació total del 81%, ja ha assolit l'objectiu de l'Estratègia Europa 2020.
L'OCDE atribueix aquest lloc preeminent a una consciència política i social compromesa secularment amb els drets de les dones.
I que no ha deixat de donar fruits.
Tot i que encara hi ha assignatures pendents.
Suècia: Llums i ombres de la igualtat a un Estat referent d'Europa, segons l'experta Josefina Erikson.
El 92% dels membres dels consells d'administració de les empreses alemanyes són homes.
Una de les lleis més avançades d'Europa, només per al 5% de les empreses.
No cal ser suec per ser un home corresponsable, afirma una campanya de MútuaTerrasa.
Pronovias crea un complet plec de mesures per protegir les seves treballadores.
El Parlament elabora un pla per "desterrar el patriarcat de la seu de la sobirania popular".
Assessorament, formació i serveis per a empreses i professionals.
Registre públic de Plans d'igualtat
Igualtat d'oportunitats de dones i homes
Formació per a empreses i professionals
D'acord amb l'article 17.1 de la Llei 19/2014, la ©Generalitat de Catalunya permet la reutilització dels continguts i de les dades sempre que se'n citi la font i la data d'actualització i que no es desnaturalitzi la informació (article 8 de la Llei 37/2007) i també que no es contradigui amb una llicència
Les cooperatives catalanes, compromeses amb els Objectius de Desenvolupament Sostenible proclamats per l'ONU.
El passat 7 de juliol es va celebrar l'acte institucional de celebració del Dia Internacional de les Cooperatives.
L'acte, organitzat pel Departament de Treball, Afers Socials i Famílies juntament amb el moviment cooperatiu va posar de manifest la contribució de les cooperatives a l'assoliment dels Objectius del Desenvolupament Sostenible establerts per l'ONU, en línia amb el lema "Cooperatives, el poder d'actuar per un futur sostenible" proclamat per l'Aliança Cooperativa Internacional.
Els assistents a l'acte han pogut visitar l'exposició "Les cooperatives amb els Objectius de Desenvolupament Sostenible", una composició infogràfica que recull indicadors clau del model cooperatiu alineats amb els 17 Objectius de Desenvolupament Sostenible agrupats en quatre àmbits: serveis bàsics i universals, estat del benestar, desenvolupament econòmic i compromís amb la comunitat.
L'acte, presidit per la consellera de Treball, Afers Socials i Famílies, ha comptat amb la participació del president de la Confederació de Cooperatives de Catalunya, Perfecto Alonso; Eduard Segarra, president de l'Associació per a les Nacions Unides a Espanya; Jordi Via, comissionat d'Economia Cooperativa, Social i Solidària i Consum de l'Ajuntament de Barcelona; Xavier Palos, president de la Fundació Roca i Galés i del director general d'Economia Social, el Tercer Sector, les Cooperatives i l'Autoempresa, Josep Vidal.
El punt àlgid ha estat una taula rodona titulada "Consumir, gestionar i produir d'una altra manera és possible" on representants de diverses cooperatives han debatut sobre com aquestes contribueixen al desenvolupament sostenible en 5 àmbits diferents.
Raimon Gassiot, de Coop57 ha parlat de l'àmbit de les finances socials i inclusives; Joan Arévalo, de la Comunitat Minera Olesana ho ha fet sobre els serveis bàsics i universals, mentre que Frederic Torrent, d'Ambulàncies La Pau, s'ha centrat en l'àmbit de la vida i hàbits saludables.
Per parlar d'alimentació sana i de proximitat ha pres la paraula Llorenç Frigola, de Girona Fruits, SCCL, i de serveis a les persones n'ha parlat Joan Muntané en nom de la cooperativa Drecera.
Abans d'aquest acte central, s'ha celebrat una Assemblea de les entitats col·laboradores del programa aracoop, presidida pel secretari general de Treball, Afers Socials i Famílies, Josep Ginesta, en què s'ha començat a treballar en la propera edició del programa i s'ha pogut comptar també amb el testimoni de la Universitat de Vic, el Col·legi d'Advocats i l'Ajuntament de Terrassa que han explicat com treballen per l'economia social i el cooperativisme en els seus respectius àmbits d'actuació.
Cooperativa de treball associat que promou la igualtat de gènere de manera integral, real i efectiva entre homes i dones, per a que totes les persones puguin viure i desenvolupar-se lliurement.
Aquesta cooperativa constituïda aquest estiu, sorgeix de la primera edició de cicles formatius de grau superior en tècniques i tècnics en Promoció de la Igualtat de l'Institut Can Vilumara.
Formada per 4 tècniques en promoció d'igualtats es crea aquesta consultoria per avançar cap a una societat igualitària, equitativa i amb justícia social.
Entre els serveis que ofereixen estan l'assessorament en matèria de gènere, plans d'igualtat interns i per la ciutadania, protocols per la detecció i prevenció de l'assetjament sexual o per raó de sexe, formació, disseny de material divulgatiu, campanyes de sensibilització, revisió i modificació de documents amb perspectiva de gènere o projectes propis d'intervenció social en aquesta matèria.
Aquestes sòcies, juntament amb altres companyes i companys de classe, són coautores del projecte "Amb la Música tu pots" que utilitza la música com una eina educativa d'empoderament, guardonat amb el Premi Ma Aurèlia Capmany 2016, atorgat per l'Ajuntament de Barcelona, que aquesta edició estava dedicada a projectes que contribueixen a teixir xarxes per la justícia de gènere.
Es tracta d'una línia de préstecs dotada amb 18 milions d'euros en col·laboració amb l'Institut Català de Finances (ICF), que compten amb la garantia del departament per al finançament de les empreses d'Economia Social.
El 5 de juliol es va publicar l'Ordre TSF/176/2016, de 20 de juny, reguladora de la línia d'ajuts en forma de garantia per al finançament de les empreses de l'Economia Social.
En relació amb la convocatòria anterior, la present Ordre presenta millores en les condicions econòmiques del finançament i, pel que fa al termini de presentació del formulari de sol·licitud, s'inicia l'endemà de la publicació d'aquesta Resolució al Diari Oficial de la Generalitat de Catalunya i finalitza el dia 31 de desembre de 2017.
Els préstecs objecte d'ajut són els següents:
a) Préstecs per inversions en immobilitzat material o immaterial.
b) Préstecs per a capitalització d'entitats.
d) Préstecs per a bestretes de contractes amb el sector públic.
El contingut de la normativa així com l'enllaç de l'oficina virtual de tràmits:
OVT línia ICF finançament de l'economia social
Presentacions territorials del nou projecte d'Ateneus Cooperatius i projectes singulars.
El passat 30 de setembre, la consellera Bassa, amb la presentació de la Xarxa d'Ateneus Cooperatius va donar el tret de sortida a la creació de 15 ateneus arreu del territori català i la generació de projectes singulars generadors d'ocupació.
Es tracta d'un projecte estratègic, que ha de permetre al Govern teixir aliances amb el territori a través de la creació d'espais de trobada coordinació, aprenentatge, innovació, i assessorament en l'àmbit de l'economia social i cooperativa.
Els 15 Ateneus Cooperatius estaran distribuïts de la següent manera: 1 Regió de l'Alt Pirineu i Aran, 1 Barcelona ciutat, 6 Regió de Barcelona, 2 Regió de Camp de Tarragona, 2 Regió de Girona, 1 Regió de Catalunya Central, 1 Regió de Lleida/Ponent i 1 Regió de Terres de l'Ebre.
Per tal de donar a conèixer la iniciativa a les empreses i entitats interessades, ja s'han portat a terme les presentacions del projecte a Barcelona, Tarragona, Girona i Terres de l'Ebre, i els propers 2 i 3 de novembre es faran les presentacions a Manresa, Lleida - l'Alt Pirineu i Aran, respectivament.
Per tal d'obtenir major informació sobre què esperen els subscriptors del Butlletí d'Economia Social i Cooperativa, voldríem realitzar una enquesta senzilla.
Tècnic assessor en creació o creixement empresarial
Altres (especifiqueu quin en el camp següent)
Altres (especifiqueu on en el camp següent)
Amb quina freqüència llegiu el Butlletí d'Economia Social i Cooperativa?
Web del Departament d'Empresa i Ocupació
Xarxa Emprèn (antigament xarxa INICIA)
Direcció General d'Economia Social i Cooperativa i treball Autònom
Valoreu de l'1 al 10 els següents tipus de continguts del butlletí:
Convocatòries ajuts i finançament
Recursos informatius i formatius (infografies, guies, vídeos)
Trobeu a faltar algun contingut?
Creieu que sobra algun contingut?
Com us ha arribat aquesta enquesta?
Altres (especifiqueu quina en el camp següent)
Cooperativa de Treball Associat dedicada a la natació adaptada a la persona, en especial per a persones amb dificultats motrius.
Després de molts anys dedicats al món de la natació, els tres socis fundadors van detectar la mancança d'una metodologia especialitzada per a la preparació de persones amb dificultats motrius i amb discapacitat.
Per aquest motiu van dissenyar un mètode propi d'ensenyament que ofereixen tant de forma individual com en grup.
Aquest projecte va néixer a partir de la creació de la secció de natació adaptada del Club de Natació Mataró, constituint-se com a cooperativa el juliol del 2015.
El seu objectiu és apropar aquest esport a tota la gent que tingui ganes de practicar-lo: des dels que volen aprendre'n als que volen competir, siguin nedadors d'adaptada, com públic que es recupera de lesions o que es presenta a proves.
A part d'entrenar també col·laboren amb institucions públiques, privades i clubs esportius a inserir l'esport adaptat en les seves línies d'actuació.
Realitzen formació i assessorament per als seus tècnics i dirigents en la vessant organitzativa i legislativa, així com les adaptacions necessàries per a l'accessibilitat en les infraestructures.
B-Swim va ser un dels 20 projectes premiats en la cinquena edició del Programa d'Emprenedoria Social de l'Obra Social La Caixa, com a iniciativa amb impacte social mitjançant la creació d'una activitat econòmica, centrada en la millora qualitativa de les persones més vulnerables, i mediambientalment sostenible.